Herz aus Glas

Herz aus Glas (Vitrokoro) estas germana filmo de 1976 reĝisorita kaj produktorita de Werner Herzog, kun agado okazanta en la 18-a jarcento en Bavario. La filmo estis verkita de Herzog, bazite parte sur rakonto de Herbert Achternbusch. La ĉefa rolulo estas Hias, bazita sur la legenda bavaria profeto Mühlhiasl. 

Intrigo

La agado okazas en la 18-a jarcento en urbo de Bavario kie estas fabriko kiu per vitroblovado produktas brilan rubenkoloran vitron. Kiam la mastra vitroblovisto mortas, la sekreto produkti ĝin perdiĝas. La loka barono, kiu posedas la fabrikon, estas obsedita pri la rubenvitro kaj kredas, ke ĝi havas magiajn proprecojn. Je la perdo de la sekreto, li descendas en frenezo kun la cetero de la urbanoj. La ĉefa rolulo estas Hias, divenisto el la montetoj, kiu antaŭdiras la detruon de la fabriko en incendio. 

Produktorado
Dum la filmado, preskaŭ ĉiuj aktoroj ludis sub hipnoto. Oni hipnotigis ĉiun aktoron por ĉiu sceno, kun la escepto de la rolulo Hias kaj la profesiaj vitroblovistoj kiuj aperas en la filmo. La hipnotigitaj aktoroj faris tre strangajn ludadojn, kion Herzog intencis por sugesti la trancecan staton de la urbanoj de la historio. Herzog havigis al la aktoroj la plejmulton de ilia dialogo, parkerigita dum  hipnoto. Tamen, multaj el la gestoj kaj movoj de la hipnotigitaj aktoroj okazis spontane dum la filmado. Werner Herzog, komentaro por la DVD de Heart of Glass.  

Referencoj



Kategorio:Germanaj dramaj filmoj
Kategorio:Filmoj aperintaj en 1976
Kategorio:Hipnoto